משה שטרן (חזן)

משה שטרן (23 ביולי 1935 – 20 באפריל 2023) היה חזן נודע, שנחשב לאחד מטובי חזני יהדות אשכנז בעולם.

ביוגרפיה
שטרן נולד בכ"ב בתמוז ה'תרצ"ה בבודפשט, בירת הונגריה וגדל במשפחה בה השירה הייתה נוהג נפוץ וחלק מבני המשפחה שימשו כחזנים, ביניהם אביו שלימד את בנו חזנות ואחיו הגדול, לאסלו (בנימין) שטרן שפעל כחזן ראשי בעל שם במשך עשרות שנים בבודפשט. שטרן נודע כילד פלא אולם לא נותרו עדויות מוקלטות מילדותו.

מלחמת העולם השנייה קטעה את הופעותיו בהונגריה כילד, אליה שב מאוחר יותר לקונצרטים רבים.

את דרכו החזנית החל שטרן ב-1953 בבית הכנסת הגדול ברחובות, שם שימש מספר שנים כחזן ראשי. כשהוקם בית הכנסת היכל שלמה בירושלים ב-1958, עבר לשמש שם כחזן ראשי, וכיהן בתפקיד עד שנת 1961 ובהמשך עבר לדרום אפריקה שם כיהן כחזן עד שנת 1967.

בשנת 1968 נקרא לשמש כחזן בבית הכנסת בית-אל בבורו פארק, שידוע בזכות החזנים הידועים שהתפללו בו במהלך המאה הקודמת. שטרן כיהן כחזן במשך תשע שנים, וקנה לעצמו שם עולמי.

בשנת 1977 חזר לישראל והשתקע בשכונת הר נוף בירושלים. מאז המשיך להופיע ברחבי העולם בקונצרטים רבים וכחזן אורח בבתי כנסת בשבתות.

בעשרים שנותיו האחרונות חדל מלהופיע. נפטר ב-20 באפריל 2023.

סגנונו
שטרן התפרסם בזכות מנעד הקול שלו ובקולו העוצמתי והרחב, ובכל ביצוע שלו היה מאפיין קולי שייחודי לו. כמו כן, היה בעל יכולת לאלתר מנגינות שונות תוך כדי התפילה.

קישורים חיצוניים

 אתר "לשמוע אל הרינה ואל התפילה"
 משה שטרן - KOL NIDREI

הערות שוליים 

חזנים הונגרים
ישראלים ילידי הונגריה
ניצולי השואה
חזנים ישראלים
בודפשט: אישים
יהדות בודפשט
חזנים אמריקאים
חזנים דרום אפריקאים
ישראלים שנולדו ב-1935
ישראלים שנפטרו ב-2023
הר נוף: אישים
יהודים הקבורים בהר המנוחות